**Z á p i s n i c a**

**z  19. zasadnutia Obecného zastupiteľstva Obce Lupoč,**

**konaného dňa 21.05.2018**

**Prítomní:** Pavel Koporec, starosta obce

 Poslanci: Ing. Peter Tejiščák, Anna Kanátová, Ľubomír Kajba

**Neprítomní:** PaedDr. Ľubica Beňová, Mgr. Marek Látka

**Ďalší prítomní:** Jana Dolnáková, zamestnanec obce

**Verejnosť:** podľa prezenčnej listiny

**Program:** 1. Otvorenie

 2. Voľba zapisovateľa a overovateľov zápisnice

 3. Voľba návrhovej komisie

 4. Kontrola plnenia uznesení OZ

 5. Odborné stanovisko hlavného kontrolóra obce k návrhu Záverečného účtu Obce

 Lupoč za rok 2017

 6. Návrh Záverečného účtu Obce Lupoč za rok 2017

 7. Návrh na rozdelenie prebytku rozpočtu Obce Lupoč za rok 2017

 8. Návrh na použitie rezervného fondu Obce Lupoč

 9. Návrh zmeny rozpočtu č. 2 na rok 2018

 10. Rôzne

 11. Diskusia

 12. Schválenie uznesenia

 13. Záver

**K bodu 1. Otvorenie zasadnutia**

Rokovanie obecného zastupiteľstva otvoril a viedol starosta obce Pavel Koporec.

Privítal všetkých prítomných.

Ospravedlnení poslanci:

Starosta konštatoval, že počet prítomných poslancov je 3, je prítomná nadpolovičná väčšina všetkých

poslancov, OZ je spôsobilé rokovať a uznášať sa.

Oboznámil prítomných s programom rokovania a dal hlasovať za jeho schválenie.

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje program 19. zasadnutia Obecného zastupiteľstva Obce Lupoč.***

**K bodu 2. Voľba zapisovateľa, overovateľov zápisnice**

Zapisovateľka: Jana Dolnáková

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje za zapisovateľku zápisnice Janu Dolnákovú.***

Overovatelia zápisnice: Ľubomír Kajba, Anna Kanátová

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje za overovateľov zápisnice Ľubomíra Kajbu a Annu Kanátovú.***

 **K bodu 3. Voľba návrhovej komisie**

**Návrhová komisia**: Ing. Peter Tejiščák, Ľubomír Kajba

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje návrhovú komisiu v zložení Ing. Peter Tejiščák a Ľubomír Kajba.***

**K bodu 4. Kontrola plnenia uznesení OZ**

Starosta obce skonštatoval, že opatrenie z minulého zasadnutia OZ – po podpisaní kúpnej zmluvy s p. Činčurovou Máriou, bola kúpna zmluva zverejnená na úradnej tabuli obce ako i na internetovej stránke obce.

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. berie na vedomie kontrolu plnenia uznesení z minulého zasadnutia OZ Obce Lupoč.***

**K bodu č. 5. Odborné stanovisko hlavného kontrolóra obce k návrhu Záverečnému účtu Obce Lupoč za rok 2017**

Vzhľadom na to, že hlavná kontrolórka obce Mgr. Erika Kajbová sa ospravedlnila a nezúčastnila sa zasadnutia OZ, starosta obce požiadal p. Dolnákovú, pracovníčku OcU, aby predložila odborné stanovisko hlavného kontrolóra obce k záverečnému účtu za rok 2017.

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. berie na vedomie odborné stanovisko hlavného kontrolóra obce k záverečnému účtu Obce Lupoč za rok 2017.***

**K bodu 6. Návrh Záverečného účtu Obce Lupoč za rok 2017**

(Materiály k tomuto bodu boli poslancom doručené).

Starosta obce informoval, že návrh záverečného účtu bol zverejnený pred zasadnutím obecného zastupiteľstva po dobu 15 dní. Výsledok hospodárenia obce za rok 2017 zistený podľa ustanovenia § 10 ods. 3 písm. a) a b) tohto zákona je prebytok rozpočtu vo výške 5 254,83 €. Ročná účtovná závierka a hospodárenie obce za rok 2017 bude overené nezávislým auditorom, ktorému už bola zaslaná objednávka.

Starosta obce dal hlasovať o schválení Záverečného účtu Obce Lupoč za rok 2017.

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje Záverečný účet Obce Lupoč za rok 2017 a celoročné hospodárenie bez výhrad.***

**K bodu č. 7. Návrh na rozdelenie prebytku rozpočtu Obce Lupoč za rok 2017**

Starosta obce požiadal o vyjadrenie k tomuto bodu p. Dolnákovú, účtovníčku obce, ktorá informovala, že prebytok rozpočtu obce v celkovej výške 5 254,83 € zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. navrhujeme použiť na tvorbu rezervného fondu.

Obec vytvára rezervný fond v zmysle zákona č. 583/2004 Z.z.. Obec nemá otvorený samostatný bankový účet rezervného fondu. Prostriedky rezervného fondu obec vedie na analytickom účte.

Starosta obce dal hlasovať o návrhu na rozdelenie prebytku rozpočtu obce v celovej výške 5 254,83 € do rezervného fondu obce:

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje výsledok hospodárenia obce vypočítaný podľa § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v platnom znení – prebytok vo výške 5 254,83 €. Rozdelenie prebytku rozpočtu obce za rok 2017 vo výške 5 254,83 € do rezervného fondu obce.***

**K bodu č. 8. Návrh na použitie rezervného fondu Obce Lupoč**

Starosta obce informoval, že bolo dodávateľsky uskutočnené verejné obstarávanie na elektrickú prípojku do zvonice a montáž elektrických pohonov zvonov spolu s diaľkovým ovládaním. Náklady na elektronické zvony budú cca 6 000,00 € z vlastných finančných prostriedkov obce. Navrhujeme použitie týchto finančných prostriedkov čerpaním z rezervného fondu obce.

Starosta dal o tomto návrhu hlasovať.

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje použitie rezervného fondu vo výške 6 000,00 € na elektrickú prípojku do zvonice a montáž elektrických pohonov zvonov.***

**K bodu č. 9. Návrh Zmeny rozpočtu č. 2 na rok 2018**

(materiály k tomuto bodu boli poslancom doručené)

Starosta obce požiadal p. Dolnákovú, účtovníčku obce o predloženie Rozpočtového opatrenia č. 2/2018-návrhu Zmeny rozpočtu č. 2 na rok 2018 (príloha zápisnice).

Starosta dal hlasovať:

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje Rozpočtové opatrenie č. 2/2018 – Zmenu rozpočtu č. 2 na rok 2018.***

**K bodu č. 10 R ô z n e**

1. **Zmeny v sadzobníkoch správnych poplatkov účinných od 1.1.2018 a od 15.3.2018**

Starosta obce informoval, že s účinnosťou od 1.1.2018 a s účinnosťou od 15.3.2018 sa menil zákon Národnej rady Slovenskej republiky č. 145/1995 Z.z. o správnych poplatkoch v znení neskorších predpisov. Menila sa výška správnych poplatkov vyberaných obcou. Všetky správne poplatky sa netýkajú našej obce, obec ich nevyberá, napriek tomu by sme mali tieto zmeny schváliť.

Starosta obce dal hlasovať o zmene č. 1 a č. 2 Sadzobníka správnych poplatkov:

 **Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje zmeny č. 1 a č. 2 v sadzobníkoch správnych poplatkov účinných od 1.1.2018 a od 15.3.2018.***

1. **Informácia starostu obce – rozbor pitej vody – studnička**

Starosta obce informoval o dobrých výsledkoch rozboru pitnej vody na studničke, ktorý objednala obec v Stredoslovenskej vodárenskej spoločnosti, Lučenec. Rozbor pitnej vody bude zverejnený na úradnej tabuli obce ako i na internetovej stránke obce.

1. **Projekt Mikroregiónu Novohradské podzámčie**

Starosta obce informoval o projekte Mikroregiónu Novohradské podzámčie – „Otvorme si oči v Novohradskom podzámčí“. Cieľom projektu je v spolupráci s odbornou i laickou verejnosťou vytvoriť súvislú publikáciu o Mikroregióne Novohradské podzámčie zameranú na prírodné bohatstvo regiónu, ľudové zvyky a obyčaje, kultúrne a historické pamiatky, regionálne produkty a iné zaujímavosti.

**K bodu 11. D i s k u s i a**

V diskusii sa poslanci spolu s prítomnými občanmi venovali problematike umiestnenia veľkoobjemových kontajnerov a nakladania s odpadmi na území obce.

**K bodu 12. Schválenie uznesenia**

Návrhová komisia predložila návrh na uznesenie.

**Hlasovanie:** Za: Ing. Tejiščák, Kanátová, Kajba

 Proti: 0

 Zdržal sa: 0

 Nehlasovali: 0

***Obecné zastupiteľstvo Obce Lupoč v súlade § 11 ods. 4 zákona č. 369/1990 Zb. o obecnom zriadení v z.n.p. schvaľuje návrh na uznesenie z 19. zasadnutia Obecného zastupiteľstva Obce Lupoč.***

**K bodu 13. Záver**

Starosta obce poďakoval prítomným za účasť a diskusiu a zasadnutie Obecného zastupiteľstva

v Lupoči o 19.00 h ukončil.

Zapísala : Jana Dolnáková

V Lupoči, 21.05.2018

**Overovatelia :**

Anna Kanátová ......................................

Ľubomír Kajba ....................................

Pavel K o p o r e c

 starosta obce

**U Z N E S E N I E**

**z 19. zasadnutia Obecného zastupiteľstva Obce Lupoč, konaného 21.05.2018**

**Uz. č. 19/2018**

**OBECNÉ ZASTUPITEĽSTVO OBCE LUPOČ**

**v súlade s §11 ods. 4 písm. b) zákona č. 369/1990 Zb. o obecnom zriadení v z.n.p.**

1. **BERIE NA VEDOMIE**
2. Kontrolu plnenia uznesení z minulého zasadnutia OZ.
3. Odborné stanovisko hlavného kontrolóra obce k Záverečnému účtu Obce Lupoč za rok 2017.
4. Informáciu starostu obce o rozbore pitnej vody na studničke.
5. Informáciu starostu obce o realizovanom projekte Mikroregiónu Novohradské podzámčie.
6. **SCHVAĽUJE**
7. Program 19. zasadnutia Obecného zastupiteľstva v Lupoči.
8. Za zapisovateľku zápisnice Janu Dolnákovú.
9. Za overovateľov zápisnice Ľubomíra Kajbu a Annu Kanátovú.
10. Návrhovú komisiu v zložení Ing. Peter Tejiščák a Ľubomír Kajba.
11. Záverečný účet Obce Lupoč za rok 2017 a celoročné hospodárenie bez výhrad.
12. Výsledok hospodárenia obce vypočítaný podľa § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v platnom znení – prebytok vo výške 5 254,83 €. Rozdelenie prebytku rozpočtu obce za rok 2017 vo výške 5 254,83 € do rezervného fondu obce.
13. Použitie rezervného fondu obce vo výške 6 000,00 € na elektrickú prípojku do zvonice a montáž elektrických pohonov zvonov.
14. Rozpočtové opatrenie č. 2/2018 – Zmenu rozpočtu č. 2 na rok 2018.
15. Zmeny č. 1 a č. 2 v sadzobníkoch správnych poplatkov účinných od 1.1.2018 a od 15.3.2018.

V Lupoči, 21.05.2018 Pavel K o p o r e c

 starosta obce